Prosztatarák megelőzése táplálkozással » Csibészke Magazin
Sorozatok tartalma, epizód magazin » Életmód » Prosztatarák megelőzése táplálkozással
A prosztatarák megelőzése azért fontos feladat, mert ez a második leggyakoribb daganatos megbetegedés világszerte, tehát van tennivaló kialakulásának megelőzése terén. Egyik ilyen lehetőség, ha a férfiember odafigyel a megfelelő táplálkozásra.
Urak, ki szeretne befeküdni? A prosztatarák kialakulásának kockázata csökkenthető!
A prosztatatrák megelőzésére akár a gyümölcsök, zöldségek rendszeres fogyasztása is alkalmas: ezek az élelmiszerek csökkentik a prosztatarák kialakulásának kockázatát! Lássuk, mi a helyzet azokkal, akik rendszeresen fogyasztanak paradicsomot!
Azoknak a férfiaknak, akik hetente legalább tíz darab paradicsomot megesznek, 20 százalékkal kisebb a kockázatuk a prosztatarák kialakulására – állapította meg egy tanulmány, amelyről a BBC számol be.
A férfiak körében a prosztatarák a második leggyakoribb daganatos megbetegedés világszerte. Szakértők szerint az egészséges, kiegyensúlyozott étrenddel, amely gyümölcsökben és zöldségekben gazdag, vörös és feldolgozott húsokban, valamint zsírokban és sóban szegény, sokat tehet valaki a megelőzésért.
A tanulmány keretében mintegy húszezer brit, 50-69 év közötti férfi étrendjét és életmódját elemezték. Az eredmények azt mutatták, hogy azoknak a férfiaknak, akik heti tíz vagy annál több adag paradicsomot fogyasztottak el, átlagosan 18 százalékkal csökkent a kockázatuk a prosztatarák kialakulására.
Továbbá azt is megállapították, hogy aki a napi ajánlott öt adagnyi zöldséget és/vagy gyümölcsöt elfogyasztja, annak 24 százalékkal csökken a rizikója a daganatos megbetegedésre.
Gondolták volna, hogy a prosztatarák megelőzése táplálkozással elősegíthető?
Forrás: OrientPress Hírügynökség | BBC
daganatos betegségkutatásparadicsom
Dunaharaszti: halálos baleset az M0-son